CELEX: E2006P0001
Language: lt
Date: 2006-03-13 00:00:00
Title: 2006 m. kovo 13 d.  ELPA priežiūros institucijos Norvegijos Karalystei pateiktas ieškinys, (Byla E-1/06)

18.5.2006   
            
            
               LT
            
            
               Europos Sąjungos oficialusis leidinys
            
            
               C 117/14
            
         2006 m. kovo 13 d. ELPA priežiūros institucijos Norvegijos Karalystei pateiktas ieškinys
   (Byla E-1/06)
   (2006/C 117/05)
   ELPA priežiūros institucija, atstovaujama Niels Fenger ir Per Andreas Bjørgan, veikiančių ELPA priežiūros institucijos, 35, Rue Belliard, B-1040 Brussels, vardu, 2006 m. kovo 13 d. pateikė ieškinį Norvegijos Karalystei ELPA teisme.
   Ieškovas reikalauja, kad Teismas:
   
               1.
            
            
               
                  Paskelbtų, kad Norvegijos karalystė, iš dalies pakeisdama Norvegijos lošimų ir loterijų teisės aktus
                  
                     „Lov av 29. august 2003 om endringer i pengespill- og lotterilovgivningen“
                  
                  įstatymu, kuriuo sukuriama lošimo automatais organizavimo monopolija, pažeidė EEE susitarimo 31 ir 36 straipsnius;
               
               ir
            
         
               2.
            
            
               
                  Nurodytų Norvegijos Karalystei sumokėti bylinėjimosi išlaidas.
               
            
         
      Teisinis ir faktinis pagrindas bei teismui pateikti ieškinį pagrindžiantys paaiškinimai:
   
   
               —
            
            
               Byla susijusi su lošimų automatais organizavimo monopolija Norvegijoje.
            
         
               —
            
            
               Pagal Norvegijos baudžiamojo kodekso 298 ir 299 skirsnius azartiniai lošimai draudžiami, nebent tai leistų konkretūs teisės aktai.
            
         
               —
            
            
               1992 m. rugpjūčio 28 d. Aktu Nr. 103 (Azartinių lošimų aktu) buvo koordinuojami keli anksčiau leistini azartiniai lošimai (loterijos, žirgų lenktynės, futbolo lažybos), kuriuos organizavo tik Norsk Tipping AS, Norvegijos vyriausybei visiškai priklausanti bendrovė.
            
         
               —
            
            
               1995 m. vasario 24 d. Aktas Nr. 11 (Loterijų aktas) apibrėžė lošimo automatus kaip loteriją, kuri gali būti organizuojama tik siekiant gauti labdarai skirtinas pajamas. Akte buvo nurodyta, kas gali organizuoti lošimus automatais, įskaitant privačius ūkio subjektus.
            
         
               —
            
            
               Siekdamas išspręsti didėjančią azartinių lošimų priklausomybės problemą, Storting (Norvegijos Parlamentas) 2003 m. rugpjūčio 29 d. Aktu Nr. 90 loterijų naudojant lošimo automatus administravimo nuostatas perkėlė iš Loterijų akto (kuriuo privatiems ūkio subjektams suteikiama teisė organizuoti tokius lošimus) į Azartinių lošimų aktą (kuriuo Norsk Tipping AS suteikiamos išskirtinės organizavimo teisės).
            
         
               —
            
            
               Norvegijos teisės aktų pakeitimai sąlygoja esamų ūkio subjektų išstūmimą iš rinkos ir galimybę nuo tada teikti lošimo automatų paslaugas tik valstybės monopolijai (Norsk Tipping AS).
            
         
               —
            
            
               Pagal EEE susitarimo 31 straipsnį vienos EB valstybės narės arba ELPA valstybės nacionalinių subjektų įsisteigimo bet kurios kitos iš šių valstybių teritorijoje laisvė neribojama. Tai taip pat taikoma bet kurios EB valstybės narės arba ELPA valstybės piliečiams steigiant agentūras, padalinius arba filialus, įkurtus bet kurios iš šių šalių teritorijoje.
            
         
               —
            
            
               Pagal EEE susitarimo 36 straipsnį EEE teritorijoje draudžiami laisvės teikti paslaugas apribojimai, taikomi EB valstybių narių ir ELPA valstybių nacionaliniams subjektams, kurie yra įsisteigę kitoje EB valstybėje narėje ar ELPA valstybėje negu valstybė, kurios subjektu yra asmuo, kuriam tos paslaugos teikiamos.